Úradný vestník 226 E , 15/09/2005 S. 0198 - 0202



P6_TA(2004)0097 Boj proti cezhraničnej trestnej činnosti týkajúcej sa motorových vozidiel * Legislatívne uznesenie Európskeho parlamentu o iniciatíve Holandského kráľovstva na prijatie rozhodnutia Rady o boji proti cezhraničnej trestnej činnosti týkajúcej sa motorových vozidiel (5450/2004, 5216/2004 — C5-0056/2004 — 2004/0803(CNS)) (Konzultačný postup) Európsky parlament, - so zreteľom na iniciatívu Holandského kráľovstva (5450/2004, 5216/2004) [1], - so zreteľom na článok 34 ods. 2 Zmluvy o EÚ, - so zreteľom na článok 39 ods. 1 Zmluvy EÚ, v súlade s ktorým Rada konzultovala s Parlamentom (C5-0056/2004), - so zreteľom na Protokol začleňujúci Schengenské acquis do rámca Európskej únie, v súlade s ktorým Rada konzultovala s Parlamentom, - so zreteľom na článok 93 a článok 51 rokovacieho poriadku, - so zreteľom na správu Výboru pre občianske slobody, spravodlivosť a vnútorné veci a stanovisko Výboru pre dopravu a cestovný ruch (A6-0052/2004), 1. schvaľuje zmenené a doplnené znenie iniciatívy Holandského kráľovstva; 2. vyzýva Radu, aby zodpovedajúco zmenila text; 3. vyzýva Radu, aby informovala Parlament, ak má v úmysle odchýliť sa od ním schváleného textu; 4. vyzýva Radu na opätovnú konzultáciu, ak má v úmysle podstatne zmeniť iniciatívu Holandského kráľovstva; 5. poveruje svojho predsedu, aby túto pozíciu postúpil Rade a Komisii a vláde Holandského kráľovstva. TEXT NAVRHNUTÝ HOLANDSKÝM KRÁĽOVSTVOM | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 Citácia 4 —so zreteľom na uznesenie Rady z 27. mája 1999 o boji proti medzinárodnému zločinu s využitím všetkých dostupných spôsobov | vypúšťa sa | Pozmeňujúci a doplňujúci návrh 2 Odôvodnenie 1 (1) Odhaduje sa, že ročne dochádza v členských štátoch Európskej únie ku krádežiam približne 1,2 milióna motorových vozidiel. | vypúšťa sa | Pozmeňujúci a doplňujúci návrh 3 Odôvodnenie 2 (2) Tieto krádeže spôsobujú značné škody, ktoré ročne dosahujú výšku najmenej 15 miliárd eur. | (2) Trestná činnosť v oblasti motorových vozidiel je cezhraničným javom s veľmi vážnym rozsahom, spôsobujúcim značné hospodárske škody. | Pozmeňujúci a doplňujúci návrh 4 Odôvodnenie 3 (3) Veľkú časť týchto vozidiel, približne 30 - 40%, odcudzia a potom prestavajú alebo vyvezú do iných štátov Únie alebo mimo nej osoby, ktoré sú zapojené do organizovanej trestnej činnosti. | (3) Veľkú časť vozidiel odcudzených v členských štátoch Európskej únie odcudzia a potom prestavajú alebo vyvezú do iných štátov Únie alebo mimo nej osoby, ktoré sú zapojené do organizovanej trestnej činnosti. | Pozmeňujúci a doplňujúci návrh 5 Odôvodnenie 6 (6) Trestná činnosť spojená s motorovými vozidlami môže byť tiež na medzinárodnej úrovni spojená s ďalšími formami trestnej činnosti, ako je pašovanie drog, strelných zbraní a ľudí. | (6) Trestná činnosť spojená s motorovými vozidlami môže byť tiež na medzinárodnej úrovni spojená s ďalšími formami trestnej činnosti, ako je pašovanie drog, strelných zbraní a ľudí, lúpeže a krádeže nákladu motorových vozidiel. | Pozmeňujúci a doplňujúci návrh 6 Odôvodnenie 9 (9) Zvlášť dôležitá je spolupráca medzi policajnými a colnými úradmi a úradmi zodpovednými za registráciu motorových vozidiel, ako aj sprostredkovanie informácií príslušným stranám. | (9) Zvlášť dôležitá je spolupráca medzi príslušnými vnútroštátnymi orgánmi, ako aj sprostredkovanie informácií príslušným stranám. | Pozmeňujúci a doplňujúci návrh 7 Odôvodnenie 9a (nové) | (9a) Úzka spolupráca medzi príslušnými vnútroštátnymi úradmi a verejnými a súkromnými organizáciami, ktoré už vytvorili účinné postupy boja proti trestnej činnosti v oblasti motorových vozidiel, by mali byť aktívne podnecované. | Pozmeňujúci a doplňujúci návrh 8 Odôvodnenie 13a (nové) | (13a) Komisia by mala navrhnúť celkový akčný plán predchádzania a boja proti medzinárodnej trestnej činnosti spojenej s motorovými vozidlami a ich nákladom. Tento plán by mal obsahovať prehľad rôznych právnych predpisov nevyhnutných na riešenie tohto problému. | Pozmeňujúci a doplňujúci návrh 9 Článok 2 odsek 2 2. Osobitnú pozornosť je potrebné venovať vzťahu medzi krádežami vozidiel a nezákonným obchodom s autami a ďalšími formami trestnej činnosti, ako je obchodovanie s drogami, strelnými zbraňami a ľuďmi. | 2. Osobitnú pozornosť je potrebné venovať vzťahu medzi krádežami vozidiel a nezákonným obchodom s motorovými vozidlami a ďalšími formami trestnej činnosti, ako je obchodovanie s drogami, strelnými zbraňami a ľuďmi, lúpeže a krádeže nákladu vozidiel. | Pozmeňujúci a doplňujúci návrh 10 Článok 3 odsek 1 Členské štáty uskutočnia potrebné opatrenia na posilnenie spolupráce medzi príslušnými vnútroštátnymi orgánmi (policajné a colné úrady a úrady pre registráciu motorových vozidiel), s cieľom posilniť boj proti cezhraničnej trestnej činnosti v oblasti motorových vozidiel, okrem iného prostredníctvom dohôd o spolupráci. | Členské štáty uskutočnia potrebné opatrenia na posilnenie spolupráce medzi príslušnými vnútroštátnymi orgánmi s cieľom posilniť boj proti cezhraničnej trestnej činnosti v oblasti motorových vozidiel, okrem iného prostredníctvom dohôd o spolupráci. | Pozmeňujúci a doplňujúci návrh 12 Článok 5 odsek 2 2. Členské štáty splnomocňujú kontaktné miesta, aby si na základe platných predpisov vymieňali skúsenosti, odborné poznatky, ako aj všeobecné a odborné informácie v oblasti trestnej činnosti týkajúcej sa motorových vozidiel. | 2. Členské štáty splnomocňujú kontaktné miesta, aby si na základe platných predpisov vymieňali skúsenosti, odborné poznatky, ako aj všeobecné aj odborné informácie v oblasti trestnej činnosti týkajúcej sa motorových vozidiel. Výmena informácií zahŕňa spôsoby a overené postupy v predchádzaní trestnej činnosti v oblasti motorových vozidiel. Nepatrí sem však výmena osobných údajov. | Pozmeňujúci a doplňujúci návrh 13 Článok 5 odsek 3 3. Informácie o navrhnutých vnútroštátnych kontaktných miestach, vrátane neskorších zmien, sa oznámia generálnemu sekretariátu Rady, ktorý tieto údaje uverejní v Úradnom vestníku Európskej únie. | 3. Informácie o navrhnutých vnútroštátnych kontaktných miestach, vrátane neskorších zmien, sa oznámia Rade, ktorá tieto údaje uverejní v Úradnom vestníku Európskej únie. | Pozmeňujúci a doplňujúci návrh 14 Článok 6 odsek 1 1. Vždy, keď dôjde k ohláseniu krádeže motorového vozidla, orgány členských štátov činné v trestnom konaní bezodkladne zaznamenajú upozornenie o odcudzenom vozidle do Schengenského informačného systému (SIS) a, ak je to možné, aj do Systému odcudzených motorových vozidiel Interpolu (ASF). | vypúšťa sa | Pozmeňujúci a doplňujúci návrh 15 Článok 6 odsek 2 2. Členský štát, ktorý upozornenie zaznamenal do registra, ho z neho vymaže ihneď po tom, ako dôvod na uvedenie upozornenia o vozidle prestane existovať, alebo majiteľ vozidla stiahne svoje oznámenie o odcudzení. | vypúšťa sa | Pozmeňujúci a doplňujúci návrh 16 Článok 6 odsek 3 3. Ak dôjde k ohláseniu odcudzenia nevyplnených certifikátov o registrácii, orgány členských štátov činné v trestnom konaní o tom bezodkladne zaznamenajú upozornenie do Schengenského informačného systému. | vypúšťa sa | Pozmeňujúci a doplňujúci návrh 17 Článok 7 Článok 7 Registrácia 1. Orgány činné v trestnom konaní a orgány zodpovedné za registráciu vozidiel prijmú potrebné kroky na predchádzanie zneužívania a krádežiam dokladov o registrácii vozidiel. 2. V prípade (opätovnej) registrácie vozidla nahliadnu vnútroštátne orgány zodpovedné za registráciu vozidiel v spolupráci s orgánmi činnými v trestnom konaní do registra motorových vozidiel krajiny pôvodnej registrácie, ako aj do medzinárodného registra odcudzených motorových vozidiel uvedeného v článku 6. 3. S cieľom zabrániť (opätovnej) registrácii vozidla sa na vnútroštátnej úrovni podniknú opatrenia umožňujúce konzultáciu alebo prepojenie registračných systémov uvedených v článku 6 ods. 1, ako aj na kontrolu totožnosti vozidiel. | vypúšťa sa | Pozmeňujúci a doplňujúci návrh 18 Článok 8 odsek 1 1. S cieľom zamedziť zneužívaniu certifikátov o registrácii vozidla orgány činné v trestnom konaní opätovne získajú, ak je to možné, certifikát o registrácii majiteľa alebo držiteľa vozidla v prípade, ak toto vozidlo bolo pri nehode vážne poškodené (úplné poškodenie). | 1. S cieľom zamedziť zneužívaniu certifikátov o registrácii vozidla zabezpečí každý členský štát, aby jeho príslušné orgány prijali potrebné kroky v súlade s vnútroštátnym právom na opätovné získanie certifikátu o registrácii majiteľa alebo držiteľa vozidla v prípade, ak toto vozidlo bolo pri nehode vážne poškodené (úplné poškodenie). | Pozmeňujúci a doplňujúci návrh 19 Článok 9 Článok 9 Europol V rámci mandátu a úloh Europolu informujú orgány činné v trestnom konaní Europol o páchateľoch (skupinách páchateľov), ktorí páchajú trestnú činnosť v oblasti krádeže motorových vozidiel. | vypúšťa sa | Pozmeňujúci a doplňujúci návrh 20 Článok 12 Článok 12 Dohody s tretími krajinami 1. Dohody o partnerstve alebo spolupráci, ktoré EÚ uzavrie s tretími krajinami, podľa možnosti zahŕňajú ustanovenie o trestnej činnosti v oblasti motorových vozidiel, najmä o kontrole vozidiel pri registrácii v tretej krajine v prípade, ak vozidlo pôvodne pochádza z iného členského štátu. 2. Na žiadosť tretej krajiny o overenie vozidiel konzultuje daný členský štát s národným Schengenským informačným systémom, ako aj vnútroštátnym orgánom zodpovedným za registráciu vozidiel. | vypúšťa sa | [1] Ú. v. EÚ C 34, 7.2.2004, s. 18. --------------------------------------------------